|  |  |  |
| --- | --- | --- |
| **Школска 2021/2022. година**  Општинско такмичење ученика основних школа Књижевна олимпијада  VII разред  Шифра: | | |
| 1. | У одломку из песме „Плави чуперак” Мирослава Антића подвуци речи које се римују.  „Чуперак косе обично носе неко на оку,  неко до носа,  ал’ има један чуперак плави замисли где?  – У мојој глави.” |  |
| 2. | На линији напиши назив стилске фигуре којом се изражава однос као у примеру:  „Џиновске рибе пливају усамљене. Ситне и збуњене сабијају се у јата.”  Назив стилске фигуре је: . |  |
| 3. | Присети се одломака из текста „Папирни бродови” Рабиндраната Тагора, па на линији напиши назив књижевне врсте којој ово дело припада.  „Поринуо сам свој папирни бродић, а кад сам погледао у небо, спазио сам читаву флоту облачића где журно дижу своја бела једра. [...] Одједном су се почели гомилати бурни облаци, ветар је дувао на махове и киша је пљуштала. [...] Поточићи прљаве воде јурнуше, речица набуја, и мој чунић потону.”  (назив књижевне врсте) |  |
| 4. | Допуни следећу реченицу називом једне од етапа драмске радње. Основни део драмске радње у којем долази до сукоба два супротна става назива се . |  |
| 5. | На основу понуђеног описа препознај књижевног јунака, па његово име напиши на линији.  Овај јунак је професор француског језика. Он остаје без посла када су Француска и Немачка потписале споразум у Франкфурту, 1871. године, којим су Алзас и Лорена (француске провинције) уступљене Немцима, те матерњи језик у школама више није француски, већ немачки.  Овај јунак се зове господин . |  |

|  |  |  |
| --- | --- | --- |
| 6. | На основу следећег описа одреди име и презиме књижевника, па његово име и презиме напиши на линији.  Овај песник живео је од 1928. до 2007. године. Рођен је у насељу Нересница у општини Кучево. Песник је традиционалног начина певања у послератној српској књижевности. Написао је велики број збирки песама: *Детињства* (1950), *Песма тишине* (1952), *Балада о предвечерју* (1955), *Касни лето (*1958), *Тиса* (1961), *Пролази реком лађа* (1967); прозу за децу *Гурије* (1965), *Записи о црном Владимиру* (1971); есеје *Белешке о поезији* (1978) и *Интимне мане* (1985). Из школе су ти позната његова дела: „Корњаче”, „Хвала сунцу, земљи, трави”, „После кише”. |  |
| 7. | Пажљиво прочитај следеће одломке, па одреди из којих су дела преузети и ко су њихови аутори.  а) „Ово се десило у овчијем свету на Стрмим Ливадама.” (наслов приповетке) (име и презиме писца)  б) „Као златне токе, крвљу покапане, Доле пада сунце за гору, за гране”    (наслов песме) (име и презиме песника) |  |
| 8. | Како се назива песнички поступак у којем се реченица започета у једном стиху прелива у други (као у примеру)?  „Виторог се месец заплео у грању Старих кестенова; ноћ светла и плава”  Назив овог песничког поступка је:  . |  |
| 9. | Линијама повежи имена ликова из леве колоне са насловима дела (из десне колоне) у којима се ови ликови појављују.  ТЕОДОЛИНДА КРОЗ МЕЋАВУ  РЕЉА КНЕЖЕВИЋ (МАСЛАРИЋ) МОЈ ДЕКА ЈЕ БИО ТРЕШЊА ЛУЈО ИЗБИРАЧИЦА  МАЛЧИКА ЈАБЛАН |  |

|  |  |  |
| --- | --- | --- |
| 10. | Ретроспективно приповедање је:  а) причање о застарелом, мање занимљивом, превазиђеном догађају; б) причање по редоследу како се радња одвија;  в) причање о догађају који се десио у прошлости, пре тренутка приповедања. (Заокружи слово испред тачног одговора.) |  |
| 11. | Присети се народне легендарне приче „Свети Сава и ђаво”, па подвуци атрибуте који се односе на Светог Саву као јунака ове приче.  ПОХЛЕПАН МУДАР УПЛАШЕН ПОДРУГЉИВ СМИРЕН ПРЗНИЦА |  |
| 12. | Коме се обраћа приповедач народне бајке „Међедовић” завршном реченицом:  „И на част вам лаж!”? Заокружи слово испред тачног одговора.  а) слушаоцима б) Међедовићу в) Брку и сејачу |  |
| 13. | Одреди значење подвучене речи у следећем одломку (заокружи тачан одговор).  „Растеже педаљ, па поче мерити штап: – ’Оће Јабо надбости – неће! ’Оће – неће...”  Педаљ је:  а) палац на руци; б) мера за дужину; в) гумена трака. |  |
| 14. | Допуни табелу називима три лирске врсте ауторске поезије, који су изостављени (редослед није битан). |  |
| 15. | Обрати пажњу на књижевни род којем припада свако наведено дела, па подвуци једног уљеза у следећем низу.  ИЗБИРАЧИЦА; КИРИЈА; И МИ ТРКУ ЗА КОЊА ИМАМО; АНАЛФАБЕТА; ХАЈДУЦИ |  |

|  |
| --- |
| ОПИСНА ПЕСМА |
|  |
| СОЦИЈАЛНА ПЕСМА |
| ЉУБАВНА ПЕСМА |
|  |
|  |
| ШАЉИВА ПЕСМА |

|  |  |  |
| --- | --- | --- |
| 16. | Које две стилске фигуре препознајеш у следећем примеру? Њихове називе напиши на линијама.  „Хладноћа има хиљаду облика и хиљаду начина да се креће по свету.” |  |
| 17. | У следећем одломку из „Шашаве песме” Мирослава Антића подвуци стих који је у ту песму залутао.  „Мама ми каже: шашаво моје, Шта се то збива у твојој глави?  У њој дечаци, кажем, постоје, Сјајни ко небо које се плави.” |  |
| 18. | На основу наведеног одломка закључи који се облик казивања (форма приповедања) јавља у говору лица ове драме.  *(Долази Милиционер. Прекрстио руке на леђима. Шета и посматра околину. Врти главом и говори за себе.)*  МИЛИЦИОНЕР: И ја сам био дете, али ова данашња деца су баш претерала: Немој да претрчаваш улицу, погазиће те нешто, па ће ђаво бити крив, а клинац ми одговори: „Неће бити ђаво крив, него ти – што си ми дозволио да претрчим улицу!” Е, да сам га ухватио, биле би му уши везане у машну.  Облик казивања лица у овом одломку назива се: . |  |
| 19. | Пажљиво прочитај следећи одломак па одговори о којој жени приповеда наш нобеловац. Њено име напиши на линији.  „Да, она се јавља готово искључиво у времену од краја априла па до почетка новембра. Преко зиме врло ретко, а и тада опет у вези са сунцем и светлошћу. И то, како сунце расте, тако њена јављања бивају чешћа и живља.”  (име жене) |  |
| 20. | Подсети се следећег одломка из *Малог Принца*, па подвуци два доминантна мотива која препознајеш међу доле понуђеним.  – Лепе сте, али сте празне – рече им он још. – Човек не може да умре за вас. Наравно, обичан пролазник поверовао би да моја ружа личи на вас. Али она сама значајнија је од свих вас заједно зато што сам ја њу и заволео. Зато што сам њу стављао под стаклено звоно.  СМРТ ЦВЕТ ЉУБАВ ЗВОНО ПРИВРЖЕНОСТ |  |

Тест прегледали: Број бодова:

|  |  |  |
| --- | --- | --- |
|  | **Решења теста за седми разред – општински ниво** | **Напомена:** |
| 1. | косе – носе; плави – глави | Оба тачно подвучена пара доносе  1 бод. |
| 2. | контраст (антитеза) | 1 бод |
| 3. | песма у прози | 1 бод. |
| 4. | заплет | 1 бод |
| 5. | Хамел | 1 бод |
| 6. | Стеван Раичковић | 1 бод. |
| 7. | а) „Аска и вук”, Иво Андрић б) „Вече”, Ђура Јакшић | Само све тачно доноси 1 бод. |
| 8. | опкорачење | 1 бод |
| 9. | Теодолинда – *Мој дека је био трешња*  Реља Кнежевић (Масларић) – „Кроз мећаву” Лујо – „Јаблан”  Малчика – *Избирачица* | Само све тачно повезано доноси 1 бод. |
| 10. | в) причање о догађају који се десио у прошлости, пре тренутка приповедања | 1 бод |
| 11. | мудар смирен | Оба тачно подвучена (и ништа нетачно) доноси 1 бод. |
| 12. | а) слушаоцима | 1 бод |
| 13. | б) мера за дужину | 1 бод |
| 14. | РОДОЉУБИВА (ПЕСМА) ЕЛЕГИЈА  МИСАОНА (РЕФЛЕКСИВНА ПЕСМА)   Признаје се и уколико ученици напишу ДИТИРАМБ или САТИРИЧНА ПЕСМА уместо неког од претходно наведених назива (или било који други тачан назив лирске  врсте ауторске поезије). | Све тачно допуњено доноси 1 бод. Редослед није битан. |
| 15. | Хајдуци | 1 бод |
| 16. | хипербола и персонификација | Оба тачна доносе 1 бод. Редослед није битан. |
| 17. | Сјајни ко небо које се плави | 1 бод |
| 18. | монолог | 1 бод |
| 19. | Јелена (жена које нема) | 1 бод |
| 20. | ЉУБАВ ПРИВРЖЕНОСТ | Оба тачно подвучена и ништа нетачно доносе 1 бод. |